40 ส.ว.แฉใช้งบไทยเข้มแข็งตัดถนนผ่านเขาใหญ่แหล่งมรดกโลก
&nbsp;&nbsp;&nbsp;นายไพบูลย์ นิติตะวัน ส.ว.สรรหาหนึ่งใน 40 ส.ว. ในฐานะประธานอนุกรรมาธิการส่งเสริมภาคประชาชนป้องกันการทุจริต ประพฤติมิชอบในทรัพย์สินของรัฐ วุฒิสภา กล่าว่า&nbsp; ได้รับเรื่องร้องเรียนว่ามีการก่อสร้าง &#8220;โครงการมอเตอร์เวย์ บางปะอิน-โคราช&#8221; มูลค่า 5.9 หมื่นล้านบาท โดยใช้งบจากโครงการไทยเข้มแข็ง พบว่ามีการตัดถนนผ่านเข้าไปในพื้นที่เขาใหญ่ ซึ่งเป็นเขตมรดกโลกและแหล่งโบราณคดีสำคัญ โดยไม่ผ่านกระบวนการทำประชาพิจารณ์ตามรัฐธรรมนูญมาตรา 67 วรรคสอง
14 ธ.ค. 2552

นายไพบูลย์ นิติตะวัน ส.ว.สรรหาหนึ่งใน 40 ส.ว. ในฐานะประธานอนุกรรมาธิการส่งเสริมภาคประชาชนป้องกันการทุจริต ประพฤติมิชอบในทรัพย์สินของรัฐ วุฒิสภา กล่าว่า  ได้รับเรื่องร้องเรียนว่ามีการก่อสร้าง “โครงการมอเตอร์เวย์ บางปะอิน-โคราช” มูลค่า 5.9 หมื่นล้านบาท โดยใช้งบจากโครงการไทยเข้มแข็ง พบว่ามีการตัดถนนผ่านเข้าไปในพื้นที่เขาใหญ่ ซึ่งเป็นเขตมรดกโลกและแหล่งโบราณคดีสำคัญ โดยไม่ผ่านกระบวนการทำประชาพิจารณ์ตามรัฐธรรมนูญมาตรา 67 วรรคสอง
   นายไพบูลย์ กล่าวอีกว่า ที่ผ่านมาอนุกรรมาธิการฯ ได้เชิญตัวแทนจากกรมทางหลวงมาชี้แจงแล้ว ปรากฎว่าเจ้าหน้าที่คนดังกล่าวไม่ทราบเรื่องว่าโครงการนี้มีการตัดถนนผ่านพื้นที่สำคัญดังกล่าว สะท้อนให้เห็นว่า รัฐบาลขาดการเก็บข้อมูลที่จะเป็นข้อเท็จจริงและข้อมูลที่ประชาชนมีส่วนร่วม  เรื่องนี้จะชักช้าไม่ได้เพราะโครงการนี้เริ่มมีการขออนุมัติงบประมาณ 100 ล้านบาท เพื่อทำการประเมินราคาที่ดินโดยรอบ และเตรียมจะเวนคืน  จากข้อมูลตรงนี้ทำให้เห็นว่ามีพิรุธเกิดขึ้น เพราะโครงการนี้เดิมตั้งวงเงินไว้ที่ 2 หมื่นล้านบาท แต่ต่อมามีการปรับเพิ่มเป็น 5.9sหมื่นล้านบาท  
   ทั้งนี้ในวันที่ 18 ธ.ค.อนุกรรมาธิการฯ จะจัดสัมมนาเรื่องดังกล่าวเพื่อสอบถามความคิดเห็นของประชาชนในพื้นที่และทุกฝ่ายที่เกี่ยวข้องเพื่อนำไปสู่การแก้ไขต่อไป